
58                                                                  DR 30.7.2018                                                       

 
Selanjutnya Akta Wilayah Laut 2012 yang digubal untuk menggantikan Akta 

Pelantar Benua, Akta Perlombongan Petroleum 1966 dan Ordinan Nombor 7, 1999 tidak 
seharusnya dikuatkuasakan berkenaan perairan Sabah dan Sarawak kerana ia bertentangan 
dengan Perlembagaan Persekutuan dan ini kerana akta tersebut telah menukar sempadan 
Sabah yang telah termaktub dalam Fasal 1(3), Perlembagaan Persekutuan. Apa-apa 
penukaran sempadan Sabah perlu diterima pakai oleh Dewan Undangan Negeri Sabah.  

Tuan Yang di-Pertua, saya juga ingin mengambil perhatian Dewan yang mulia ini 
terhadap kejatuhan harga komoditi kelapa sawit dan getah yang telah menjejas kehidupan 
rakyat jelata juga dibangkitkan oleh Yang Berhormat Kuala Krau. Akibat kejatuhan ini, ramai 
warga tani terkesan. Dari anggaran yang sudah diterima, industri kelapa sawit melibatkan 
sekurang-kurangnya 800,000 pekebun kecil dan bagi industri getah pula melibatkan 600,000 
penoreh getah di seluruh negara. Saya juga bersetuju dengan apa yang telah diucapkan oleh 
Yang Berhormat Keningau dalam ucapan perbahasan beliau pada minggu lepas dan 
bersetuju supaya janji-janji itu tidak menjadi janji terang bulan.  

Tuan Yang di-Pertua, rakyat telah memberi mandat kepada Pakatan Harapan untuk 
mentadbir negara. Untuk itu, jalankan amanah yang diberi demi kesejahteraan rakyat dan 
negara keseluruhannya. Sekian, terima kasih.  

Timbalan Yang di-Pertua [Tuan Nga Kor Ming]: Terima kasih kepada Yang 
Berhormat dari kawasan Kimanis yang tepat pada masanya. Seterusnya kita kekal di Sabah, 
saya jemput Yang Berhormat kawasan Sandakan.  

■1600 

4.00 ptg. 

Tuan Wong Tien Fatt @ Wong Nyuk Foh [Sandakan]: Terima kasih, Tuan Yang 
di-Pertua. Terima kasih kerana memberi peluang kepada saya untuk mengambil bahagian 
dalam perbahasan ke atas Titah Seri Paduka Yang di-Pertuan Agong.  

Tuan Yang di-Pertua, kini sememangnya saya sedar dan faham bahawa kerajaan 
baharu ini memikulkan tanggungjawab yang berat dan harapan rakyat adalah amat tinggi 
kepada kita. Segala kegagalan kerajaan yang lalu kini kita kena betulkan. Segala masalah-
masalah dari segi dasar kerajaan kita harus memperbaiki supaya harapan rakyat dapat 
menjelma dan perubahan dapat direalisasikan. 

Tuan Yang di-Pertua, selain saya bersuara di sini sebagai backbenchers Ahli 
Parlimen Kerajaan, saya juga menyuarakan sebagai Menteri Kesihatan dan Kesejahteraan 
Rakyat negeri Sabah. Sudah saya memegang jawatan ini selama dua bulan lebih dan saya 
mendapati banyak masalah-masalah yang amat memerlukan perhatian daripada rakan saya 
Menteri Kesihatan Malaysia dan juga Kerajaan Persekutuan. 

  

[Timbalan Yang di-Pertua (Dato’ Mohd Rashid Hasnon) mempengerusikan 
Mesyuarat] 

Memandangkan kuasa kesihatan adalah lalu di bawah senarai kuasa Persekutuan, 
selama ini Kerajaan Negeri Sabah tidak mewujudkan portfolio yang tertentu untuk menjaga 
hal ehwal kesihatan. Namun, masalah berkenaan hospital, klinik kesihatan dan sebagainya 
di Sabah semakin serius dan menimbulkan perasaan tidak puas hati dari rakyat Sabah. Kita 
rasa ada keperluan dengan segera supaya wujudkan kementerian tertentu untuk jaga 
kesihatan di Sabah dan saya yakin dengan pentadbiran yang baik Pakatan Harapan, kita 
dapat lakukan apa yang betul demi kebaikan Sabah. 

Selama ini oleh kerana kerajaan negeri tidak ada memainkan peranan dalam 
penentuan dari segi pembahagian sumber dan kewangan di Sabah, banyak hospital yang 
kini mengalami masalah kritikal gagal mendapat peruntukan, manakala peruntukan dibahagi 
ke tempat yang kurang kritikal. Ini tidak harus berlaku dan kuasa pembahagian kewangan ini 
harus diturunkan kepada kerajaan negeri bagi memastikan tempat yang amat memerlukan 
peruntukan itu boleh diberi dengan segera.  

 

 



Selanjutnya Akta Wilayah Laut 2012 yang digubal untuk menggantikan Akta. Pelantar Benua, Akta Perlombongan Petroleum 1966 dan Ordinan Nombor 7, 1999 tidak seharusnya dikuatkuasakan berkenaan perairan Sabah dan Sarawak kerana ia bertentangan dengan Perlembagaan Persekutuan dan ini kerana akta tersebut telah menukar sempadan Sabah yang telah termaktub dalam Fasal 1(3), Perlembagaan Persekutuan. Apa-apa penukaran sempadan Sabah perlu diterima pakai oleh Dewan Undangan Negeri Sabah. Tuan Yang di-Pertua, saya juga ingin mengambil perhatian Dewan yang mulia ini terhadap kejatuhan harga komoditi kelapa sawit dan getah yang telah menjejas kehidupan rakyat jelata juga dibangkitkan oleh Yang Berhormat Kuala Krau. Akibat kejatuhan ini, ramai warga tani terkesan. Dari anggaran yang sudah diterima, industri kelapa sawit melibatkan sekurang-kurangnya 800,000 pekebun kecil dan bagi industri getah pula melibatkan 600,000 penoreh getah di seluruh negara. Saya juga bersetuju dengan apa yang telah diucapkan oleh Yang Berhormat Keningau dalam ucapan perbahasan beliau pada minggu lepas dan bersetuju supaya janji-janji itu tidak menjadi janji terang bulan. Tuan Yang di-Pertua, rakyat telah memberi mandat kepada Pakatan Harapan untuk mentadbir negara. Untuk itu, jalankan amanah yang diberi demi kesejahteraan rakyat dan negara keseluruhannya. Sekian, terima kasih. Timbalan Yang di-Pertua [Tuan Nga Kor Ming]: Terima kasih kepada Yang Berhormat dari kawasan Kimanis yang tepat pada masanya. Seterusnya kita kekal di Sabah, saya jemput Yang Berhormat kawasan Sandakan. #1600. 4.00 ptg. Tuan Wong Tien Fatt @ Wong Nyuk Foh [Sandakan]: Terima kasih, Tuan Yang di-Pertua. Terima kasih kerana memberi peluang kepada saya untuk mengambil bahagian dalam perbahasan ke atas Titah Seri Paduka Yang di-Pertuan Agong. Tuan Yang di-Pertua, kini sememangnya saya sedar dan faham bahawa kerajaan baharu ini memikulkan tanggungjawab yang berat dan harapan rakyat adalah amat tinggi kepada kita. Segala kegagalan kerajaan yang lalu kini kita kena betulkan. Segala masalah- masalah dari segi dasar kerajaan kita harus memperbaiki supaya harapan rakyat dapat menjelma dan perubahan dapat direalisasikan. Tuan Yang di-Pertua, selain saya bersuara di sini sebagai backbenchers Ahli Parlimen Kerajaan, saya juga menyuarakan sebagai Menteri Kesihatan dan Kesejahteraan Rakyat negeri Sabah. Sudah saya memegang jawatan ini selama dua bulan lebih dan saya mendapati banyak masalah-masalah yang amat memerlukan perhatian daripada rakan saya Menteri Kesihatan Malaysia dan juga Kerajaan Persekutuan. [Timbalan Yang di-Pertua (Dato' Mohd Rashid Hasnon) mempengerusikan Mesyuarat]. Memandangkan kuasa kesihatan adalah lalu di bawah senarai kuasa Persekutuan, selama ini Kerajaan Negeri Sabah tidak mewujudkan portfolio yang tertentu untuk menjaga hal ehwal kesihatan. Namun, masalah berkenaan hospital, klinik kesihatan dan sebagainya di Sabah semakin serius dan menimbulkan perasaan tidak puas hati dari rakyat Sabah. Kita rasa ada keperluan dengan segera supaya wujudkan kementerian tertentu untuk jaga kesihatan di Sabah dan saya yakin dengan pentadbiran yang baik Pakatan Harapan, kita dapat lakukan apa yang betul demi kebaikan Sabah. Selama ini oleh kerana kerajaan negeri tidak ada memainkan peranan dalam penentuan dari segi pembahagian sumber dan kewangan di Sabah, banyak hospital yang kini mengalami masalah kritikal gagal mendapat peruntukan, manakala peruntukan dibahagi ke tempat yang kurang kritikal. Ini tidak harus berlaku dan kuasa pembahagian kewangan ini harus diturunkan kepada kerajaan negeri bagi memastikan tempat yang amat memerlukan peruntukan itu boleh diberi dengan segera.